बोलीं-अगर उनसे शादी नहीं की होती, तो मैंने कुछ भी न हासिल किया होता
Hema Malini Dharmendra Marriage Anniversary - दिग्गज एक्ट्रेस हेमा मालिनी ने हाल ही में पति धर्मेंद्र के साथ शादी के 43 साल पूरे किए। इस बीच एक्ट्रेस ने एक इंटरव्यू में अपनी शादी के बारे में बात की उन्होंने कहा कि अगर उनकी शादी धर्मेंद्र से नहीं होती
दिग्गज एक्ट्रेस हेमा मालिनी ने हाल ही में पति धर्मेंद्र के साथ शादी के 43 साल पूरे किए। इस बीच एक्ट्रेस ने एक इंटरव्यू में अपनी शादी के बारे में बात की। उन्होंने कहा कि अगर उनकी शादी धर्मेंद्र से नहीं होती, तो वो जिंदगी में कुछ भी नहीं कर पातीं और कुछ भी नहीं होतीं।
प्यार ऐसी चीज है, जिसमें आप किसी के साथ जुड़ जाते हैं
बॉम्बे टाइम्स को दिए इंटरव्यू में बातचीत के दौरान हेमा ने कहा- ‘प्यार एक ऐसी चीज है, जिसमें आप किसी के साथ जुड़ जाते हैं। आप किसी को पसंद करते हैं और यह हमेशा उससे लगाव बढ़ता जाता है। हमारी शादी आम लोगों जैसी नहीं थी, इसलिए शायद मैं आज सब कुछ करने में सक्षम हूं।'
उन्होंने आगे कहा- ‘अगर मेरी शादी परंपरा के मुताबिक होती, तो मुझे लगता है कि मैं कुछ नहीं होती। आज मैं जो कुछ भी कर रहीं हूं- 'फिल्में, डांस, अलग-अलग जगहों पर जाना, राजनीति में होना। इतना जब कुछ कैसे होता अगर मेरी शादी पारंपरिक होती?’
43वीं एनिवर्सी पर ड्रीम गर्ल ने शेयर किया इमोशनल पोस्ट 
शादी की 43वीं सालगिरह पर फोटोज शेयर करते हुए हेमा ने लिखा- मैं वाकई उन सभी को शुक्रिया कहती हूं, जिन्होंने आज हमारी शादी की सालगिरह पर हमें बधाई दी है। यह 43 सालों की एकजुटता एक जादुई यात्रा रही है और आप सभी की शुभकामनाओं के साथ, आगे भी यह यात्रा जारी रहेगी।
हेमा ने शेयर की पुरानी तस्वीरें-
फिल्म से कम नहीं थी हेमा-धर्मेंद्र की लव स्टोरी
बता दें कि हेमा मालिनी और धर्मेंद्र की शादी इतनी आसान नहीं थी। एक्टर पहले से ही शादीशुदा थे, साथ ही पहली पत्नी से उनके बच्चे भी थे। धर्मेंद्र की दूसरी शादी से उनकी पहली पत्नी और बच्चे बेहद नाराज थे। उन्होंने पहली प्रकाश से तलाक मांगा, लेकिन उस वक्त उन्होंने धर्मेंद्र को तलाक देने से इनकार कर दिया। तब एक्टर ने इस्लाम धर्म कबूल करते हुए हेमा से शादी की।
उस दौरान ये खबरें तक सामने आईं थीं कि सनी देओल अपनी सौतेली मां को पीटने का प्लान कर रहे थे। हालांकि, एक इंटरव्यू के दौरान धर्मेंद्र की पहली पत्नी ने ऐसी खबरों से इनकार कर दिया था।